I.  Класификатори
	Промени по класификатор НКПД ( Заповед на министъра на труда и социалната политика № РД 01-919 от 28.12.2016г).
Промените се зареждат след приключване на м.Декември 2016г.

II. Осигурителни проценти и съотношения
		На реда за 01.01.2017г в меню ”Основни данни” -> ”Данни за осигуряване и облагане” ->  ”Осигурителни проценти  и съотношения” проверете (и евентуално коригирайте) процента за Фонд ТЗПБ – съгл. Приложение № 2 към чл. 15 от ЗБДОО за 2017г., съобразно вашата икономическа дейност. 
Програмата автоматично променя на реда за 01.01.2017г  процента за Фонд Пенсии на 18.8, както и съответните проценти за работодател (10.46) и работник (8.34). Автоматично се променя и минималния осигурителен доход на 460.00лв.

III. Минимални осигурителни прагове
	Добавена е таблицата с Приложение № 1 към чл. 9, ал.1, т. 1 от ЗБДОО за 2017г. В меню ”Основни данни” -> ”Данни за осигуряване и облагане” -> ”Минимални осигурителни прагове” трябва да добавите реда за 01.01.2017г., като в полето ”Номер” можете да избирате праговете за вашата основна икономическа дейност от тази таблица.
ВАЖНО за фирмите с КИД от група 86 - Хуманно здравеопазване:
След приключване на м. Декември 2016г трябва да се нанесат корекции ако е необходимо в „Номенклатура на професиите” в полето „Номер на ИД” за професиите - медицинска сестра, акушерка, рехабилитатор и лаборант съобразно новия пореден номер в таблицата с праговете за 2017 година.

IV. Декларация Обр.1 

1.	Във връзка с промяната на чл.6, ал.12 от КСО от 01.01.2017 е отпаднала клетка №19 (и съответните клетки  за проценти в т.20). Сумите за социални разходи се натрупват към осигурителния доход – клетка № 21. 
2.	Ново поле №15.1 – Код за прекратяване на осигуряването
Прекратяване на осигуряването настъпва при прекратяване на правоотношението. В тези случаи стойностите на този код могат да бъдат 1 или 2 и са свързани със съответния член от КТ за прекратяване на правоотношението.
За това програмата изисква при издаване на Заповед за прекратяване, когато избирате члена от КТ в полето „На основание“  да попълните съответната стойност (1 или 2) в полето „Код за НОИ“ в таблицата „Кодекс на труда“.
В Наредба Н-8 за полето в т.15.1 е казано:
15.1. Код за прекратяване на осигуряването - попълват се следните кодове:
- 1 - когато осигуряването е прекратено на основание извън посочените в чл. 54б, ал. 3 от Кодекса за социално осигуряване.
- 2 - когато осигуряването е прекратено по желание или със съгласие или поради виновното поведение на осигуреното лице на някое от основанията, посочени в чл. 54б, ал. 3 от Кодекса за социално осигуряване: чл. 325, т. 1 и 2, чл. 326 и 330 от Кодекса на труда;

Стойността на това поле е 0 /нула/  в общия случай.

3.	Променена e и структурата на файла за подаване на данни с Декл.Обр.1 съгласно Заповед № ЗЦУ 36/ 06.01.2017г. на Изпълнителния директор на НАП, публикувана на сайта на НАП.

Напомняме!

1.	Трябва да се коригират досиетата на самоосигуряващите за да нанесете новите данни за осигурителен доход (съгл. чл.9 ал.1 т.2 ЗБДОО за 2017г). Това се прави в меню ”Персонал” -> ”Списък на персонала за текущия период” за месец Януари 2017г -> корекция в полето ”Тип на заплащане” ( за самоосигуряващите то има стойност 6). Минималният осигурителен доход за земеделските стопани е 300.00 лв (съгл. чл.9 ал.1 т.3 ЗБДОО за 2017г).

2.	Програмата ще актуализира автоматично МРЗ от 01.01.2017 – 460.00 лв. Необходимо е да издадете допълнителни споразумения (ДС) за лицата, които имат основна заплата равна на МРЗ. В тази връзка напомняме, че програмата предлага  функция за автоматично генериране на такива ДС – в меню Персонал-> Документи ->Допълнително споразумение към трудов договор -> чрез бутона „малка стрелка надолу“ от навигатора.

НОВО!!!

1.	Пакетен печат на документи
Вече можете с маркиране посредством функционален клавиш F6 да отпечатате няколко документа (Shift+F6 маркира всички документи в таблицата). Тази нова възможност е приложима за всички документи – Трудов договор, Допълнително споразумение, Заповед за отпуск и Заповед за прекратяване на трудово правоотношение. Преди да изберете бутона за печат е необходимо да сте маркирали желаните документи.
Забележка: В случай, че при първото отпечатване на маркирани документи имате проблем – напр. текста се отпечатва само като колона в едната част на листа е необходимо да направите следното:
В меню Персонал -> Документи -> Шаблони -> в екрана Редактиране на шаблони с най-левия бутон „Отворена папка“ да изберете шаблона на съответния документ и след като се отвори шаблона чрез бутона за запис „Дискета“ да направите запис.

2.	Индивидуални графици
В меню Присъствени форми вече можете да изготвяте индивидуален график за всеки работник. За да използвате тази възможност е необходимо първо да добавите в таблицата Видове графици (меню Присъствени форми -> Графици) код 999 – Индивидуален график. След това в списъка на персонала за текущия период за съответния работник в полето „График“ трябва да изберете този код – 999. 
Повече за работата с Индивидуални графици можете да прочетете в помощта на програмата, както и да гледате видеоурока „Присъствени форми“ от нашия сайт www.softsystems.eu или в нашия канал в  YouTube. 

3.	Осигуровки върху социалните разходи
Съгласно чл.6, ал.12 от КСО от 01.01.2017 вече социалните разходи се осигуряват на общо основание за всички фондове на ДОО ( до 31.12.2016 осигуровките бяха само за Фонд Пенсии). В случай, че ще начислявате социални разходи ще бъде необходимо да се създадат нови кодове в Номенклатура на начисленията и удръжките, тъй като за наличните кодове има настройка за осигуряване само за Фонд Пенсии и те трябва да останат така заради изготвяне на справки назад. Новите кодове трябва да имат стойност  в полето “ДОО“ – “ДА“.

4.	Почивни дни след официални празници
Съгласно изменението на чл.154, ал.2 от КТ програмата автоматично ще отбелязва в Работен календар като почивен/почивни първият или първите два работни дни  след официален празник, който се е паднал в събота и/или неделя.
Освен това програмата вече автоматично ще отбелязва в Работен календар  и четирите официални празника за Великден в месеца за съответната година.